บอร์ด EGCO ตั้ง “ชนินทร์ เชาวน์นิรัติศัย” เป็นรักษาการเอ็มดี
บริษัท ผลิตไฟฟ้า จำกัด (มหาชน) หรือ EGCO เปิดเผยว่า ที่ …
29 เม.ย. 2560

บริษัท ผลิตไฟฟ้า จำกัด (มหาชน) หรือ EGCO เปิดเผยว่า ที่ประชุมคณะกรรมการบริษัทเมื่อวานนี้ (19 เม.ย.) รับทราบการพ้นตำแหน่งของนายชนินทร์ เชาวน์นิรัติศัย กรรมการบริษัท และกรรมการผู้จัดการใหญ่ตามข้อบังคับบริษัท ข้อที่ 18 (6) หลังการประชุมสามัญผู้ถือหุ้น ประจำปี 2560
พร้อมกันนี้ได้แต่งตั้งนายชนินทร์ เชาวน์นิรัติศัย ให้ดำรงตำแหน่งกรรมการบริษัท และทำหน้าที่รักษาการกรรมการผู้จัดการใหญ่ โดยให้มีผลตั้งแต่วันที่ 19 เม.ย.60 เป็นต้นไป จนกว่าคณะกรรมการบริษัทจะคัดสรรผู้ที่มีความสามารถและประสบการณ์ที่เหมาะสมกับธุรกิจของบริษัท เพื่อเข้าดำรงตำแหน่งกรรมการผู้จัดการใหญ่คนใหม่ต่อไป
อนึ่ง ตามข้อบังคับบริษัท ข้อที่ 18 (6) กรรมการผู้จัดการใหญ่ พ้นจากตำแหน่งกรรมการในการประชุมสามัญผู้ถือหุ้นครั้งที่ถัดจากปีที่กรรมการผู้จัดการใหญ่นั้นมีอายุครบ 60 ปีบริบูรณ์ ซึ่งนายชนินทร์ ครบอายุ 60 ปีบริบูรณ์เมื่อวันที่ 15 ธ.ค.59